अकसर देखने में आता है कि घर में उन्हीं सब चीजों को करने की कोशिश की जाती है जिन्हें हमारे बड़ेबुजुर्ग सदियों से करते आ रहे हैं. जैसे धार्मिक किताबें पढ़ना. इन को पढ़ने का महत्त्व भले ही किसी को न पता हो, लेकिन ये जरूर पता होता है कि सुबह नहाधो कर ये धार्मिक किताबें अवश्य पढ़नी हैं ताकि मन व बुद्धि सही रहे. यही सीख पेरैंट्स अपने बच्चों को भी देते हैं. यदि आप के पेरैंट्स भी आप पर इस तरह की धार्मिक पुस्तकें पढ़ने का दबाव डालते हैं तो उन्हें समझाएं कि ऐसी भक्ति का क्या फायदा जिस में व्यक्ति मन लगा कर न बैठे. इस से उन्हें एहसास होगा कि आप बिलकुल सही कह रहे हैं. आगे से वे भी आप की बात सुन कर धर्म से ज्यादा कर्म करने में विश्वास करने लगेंगे.